**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Ηλεκτρον. δ/νση :** kos\_mayor\_press@kos.gr

Κως, 23-8-2023

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Δύο συναυλίες, στο πλαίσιο πολιτιστικών ανταλλαγών των Δήμων Κω και Μπόντρουμ, θα πραγματοποιηθούν το επόμενο διάστημα.

Η πρώτη στην Κω, την ερχόμενη Παρασκευή 25 Αυγούστου, στην Πλατεία Ελευθερίας, στις 8μιση το βράδυ, και η δεύτερη στο κάστρο του Μπόντρουμ, την Παρασκευή 15 Σεπτεμβρίου.

Στόχος των εκδηλώσεων, η μετάδοση μηνύματος φιλίας και η προβολή των δύο Δήμων, για την ανάπτυξη πολιτιστικών ανταλλαγών και τουριστικών σχέσεων.

Στις δύο συναυλίες αδερφικής αλληλεγγύης μεταξύ Κω και Μπόντρουμ θα ακουστούν και στις δύο γλώσσες τραγούδια, γνωστά και αγαπημένα και στις δυο χώρες, από τους τραγουδιστές Λευτέρη Στεφανόπουλο, Didem Kasal Esentürk και Βέτα Πλουμή.

Θα παίξουν οι μουσικοί: Τσαμπίκος Καματερός - πλήκτρα, Γιώργος Χατζηαντωνίου - μπουζούκι, Αντώνης Αυγουλλάς-κιθάρα, Σάκης Πιλάτος – μπάσο, Γιάννης Μαυρουδής- τύμπανα, σε μουσική διεύθυνση Τσαμπίκου Καματερού.

Τις εκδηλώσεις θα συντονίζει η δημοσιογράφος Ηλιάνα Πετρή.

Γραφείο Τύπου